CELEX: C2004/228/40
Language: da
Date: 2004-09-11 00:00:00
Title: Sag C-244/04: Sag anlagt den 8. juni 2004 af Kommissionen for De Europæiske Fællesskaber mod Forbundsrepublikken Tyskland

11.9.2004   
            
            
               DA
            
            
               Den Europæiske Unions Tidende
            
            
               C 228/20
            
         Sag anlagt den 8. juni 2004 af Kommissionen for De Europæiske Fællesskaber mod Forbundsrepublikken Tyskland
   (Sag C-244/04)
   (2004/C 228/40)
   Ved De Europæiske Fællesskabers Domstol er der den 8. juni 2004 anlagt sag mod Forbundsrepublikken Tyskland af Kommissionen for De Europæiske Fællesskaber ved Gerald Braun og Enrico Traversa, Kommissionens Juridiske Tjeneste, og med valgt adresse i Luxembourg.
   Kommissionen har nedlagt følgende påstande:
   
               1)
            
            
               Det fastslås, at Forbundsrepublikken har tilsidesat sine forpligtelser i henhold til artikel 49 EF, da den med sin praksis, som er baseret på udsendelse af cirkulærer, i helt uforholdsmæssig grad begrænser den som led i præstation af tjenesteydelser foretagne udstationering af arbejdstagere, som er statsborgere i et tredjeland.
            
         
               2)
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter:
   Arbejdstagere, som er statsborgere i et tredjeland, og som udstationeres i Tyskland med henblik på udførelse af tjenesteydelser, har brug for et »arbejdsvisum«, der kun udstedes, såfremt arbejdstageren før udstationeringen har været ansat mindst et år hos den virksomhed, der udstationerer ham.
   Såvel denne i Tyskland anvendte praksis for forhåndsudstedelse af arbejdsvisum, der er baseret på udsendelse af administrative cirkulærer, som den omstændighed, at et sådant arbejdsvisum kun udstedes til såkaldte »Stammarbeitnehmer« (fastansatte) udgør en uberettiget og uforholdsmæssig begrænsning af den fri udveksling af tjenesteydelser.